सरकारी टीवी ने शुरुआती जांच के हवाले से बताया है कि ख़ाशोज्जी की तुर्की के इंस्तांबुल स्थित सऊदी वाणिज्यिक दूतावास में एक संघर्ष के बाद मौत हो गई. 

सऊदी अरब के सरकारी टीवी के मुताबिक़ इस मामले में डिप्टी इंटेलिजेंस चीफ़ अहमद अल असीरी और क्राउन प्रिंस मोहम्मद बिन सलमान के वरिष्ठ सहयोगी साउद अल क़थानी को बर्खास्त कर दिया गया है. 

सरकारी टीवी ने जानकारी दी है कि इस मामले में जारी जांच के दौरान सऊदी अरब के 18 नागरिकों को हिरासत में लिया गया है. 

ये पहला मौक़ा है जब सऊदी अरब की सरकार ने माना है कि पत्रकार जमाल ख़ाशोज्जी दूतावास में मारे गए हैं.  

सऊदी अरब के क्राउन प्रिंस मोहम्मद-बिन सलमान यानी एमबीएस

ख़ाशोज्जी को सऊदी अरब के क्राउन प्रिंस मोहम्मद बिन सलमान का आलोचक माना जाता था. ख़ाशोज्जी बीते एक साल से अमरीका में रह रहे थे. 

वो अमरीकी अख़बार वॉशिंगटन पोस्ट के लिए कॉलम लिखते थे. ख़ाशोज्जी को आख़िरी बार दो अक्टूबर को इंस्तांबुल में देखा गया था. वो अपनी मंगेतर से शादी के लिए ज़रूरी काग़जात पूरे करने के लिए सऊदी अरब के वाणिज्यिक दूतावास गए थे. 

रिपोर्टों के मुताबिक सऊदी अरब के शाह सलमान ने ख़ुफिया सेवा के पुनर्गठन के लिए क्राउन प्रिंस मोहम्मद बिन सलमान की अगुवाई में मंत्रियों की समिति गठित करने का आदेश दिया है. 

सऊदी अरब के शाह सलमान ने फ़ोन पर तुर्की के राष्ट्रपति रचेप तैय्यप अर्दोआन से बात की और उसके कुछ देर बाद ही सरकारी मीडिया में रिपोर्टें आ गईं. 

तुर्की के राष्ट्रपति से जुड़े सूत्रों ने जानकारी दी है कि सऊदी अरब के शाह और तुर्की के राष्ट्रपति ने आपसी जानकारियों को साझा किया और जांच में सहयोग जारी रखने पर सहमति जाहिर की. 

तुर्की पुलिस ख़ाशोज्जी के शव की तलाश में जुटी हुई है. अधिकारियों ने नाम न ज़ाहिर करने की शर्त पर आशंका ज़ाहिर की है कि हो सकता कि ख़ाशोज्जी के शव को पास के जंगलों में ठिकाने लगा दिया गया हो. 

तुर्की का आरोप है कि ख़ाशोज्जी की सऊदी के अधिकारियों के एक दस्ते ने हत्या कर दी. 

जमाल ख़ाशोगी का क़त्ल या हुए लापता?

कौन थे पत्रकार जमाल ख़ाशोज्जी?

जमाल का जन्म 1958 के दौरान मदीना में हुआ था. उन्होंने अमरीका के इंडिआना स्टेट विश्वविद्यालय से अपनी बिज़नेस एडमिनिस्ट्रेशन की पढ़ाई पूरी की.

पढ़ाई के बाद वो सऊदी अरब लौट आए और 1980 में एक पत्रकार के तौर पर अपने करियर की शुरुआत की. वो एक... \n\nउपरोक्त लेख के लिए मुझे एक अच्छा शीर्षक दें।
तुर्की स्थित हमारे दूतावास में ही मारे गए ख़ाशोज्जी: सऊदी अरब